Diari Oficial de la Generalitat Valenciana


Sumari del DOGV 7339, del 14-08-2014 (2014/7352)

RESOLUCIÓ de 28 de juliol de 2014, del Rectorat de la Universitat de València, per la qual es disposa la publicació de l'Acord del Consell de Govern en la que s'aprova l'oferta pública d'ocupació per a l'any 2014.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7339

Data del DOGV
:   14-08-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/7352


Data del document
:   28-07-2014

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 28 de juliol de 2014, del Rectorat de la Universitat de València, per la qual es disposa la publicació de l'Acord del Consell de Govern en la que s'aprova l'oferta pública d'ocupació per a l'any 2014. [2014/7352]  
El Consell de Govern de la Universitat de València, en la sessió ordinària del 24 de juliol de 2014, va aprovar l'oferta pública d'ocupació per a l'any 2014, referida al personal d'administració i serveis de la Universitat de València (ACGUV 160/2014).  
Per la qual cosa, aquest Rectorat, fent ús de les competències que li atribueix l'article 20, en relació amb els articles 2.2 i 75 de la Llei Orgànica 6/2001, de 21 de desembre, d'Universitats, i en compliment del disposat en l'article 70 de la Llei 7/2007, de 12 d'abril, de l'Estatut Bàsic de l'Empleat Públic, l'article 22 del Text Refós de la Llei de la Funció Pública Valenciana, i el que estableixen els articles 90 i 190 dels Estatuts de la Universitat de València, resol:  
  
Primer  
Enviar a publicar al Diari Oficial de la Comunitat Valenciana (DOCV) l'acord del Consell de Govern 160/2014, que figura com a annex a aquesta resolució.  
  
Segon  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir del dia següent a la seva publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats a partir del dia següent a la seva publicació.  
Els recursos contenciosos administratius que s'interposen contra aquesta resolució, seran anunciats en el DOCV, a l'efecte de citació als possibles interessats.  
  
València, 28 de juliol de 2014.- El rector: Esteban Morcillo Sánchez.  
  
  
ANNEX I  
Oferta pública d'ocupació referida al personal  
 d'administració i serveis per a l'any 2014  
  
1. Contingut de l'oferta d'ocupació pública  
En aplicació de les mesures de racionalització de la despesa de les Administracions Públiques imposades per les diverses lleis de pressupostos, durant els anys 2012 i 2013 no s'han realitzat ofertes públiques d'ocupació en aquesta universitat, ni s'han cobert les places que es quedaven vacants en la plantilla de personal d'administració i serveis. Com a conseqüència d'aquestes polítiques de contenció de la despesa existeixen en l'actualitat prop de quatre-cents llocs vacants en la nostra plantilla, dels quals hi ha 96 llocs vacants sense ocupar i sense reserva legal.   
A més comptem amb una plantilla envellida que en els propers anys, en el període comprès entre 2014-2018, comprén 148 persones que compliran 65 anys o més.  
En aquest context, la Universitat de València, en virtut del que es disposa en l'article 21 de la Llei 22/2013, de 23 de desembre, de Pressupostos Generals de l'Estat, que assenyala que no es procedirà a la incorporació de nou personal, excepte els que es deriven de l'execució dels processos selectius corresponents a ofertes públiques d'ocupació d'exercicis anteriors, amb les excepcions que estableix l'apartat 2 de l'article 21, i en aplicació del punt F de l'esmentat article 21.2 de la Llei 22/2013, de 23 de desembre i de l'article 70 de la Llei 7/2007, de 12 d'abril, de l'Estatut Bàsic de l'Empleat Públic, en el referit a l'oferta d'ocupació pública, fa una oferta d'ocupació pública per al personal d'administració i serveis d'aquesta universitat.  
Aplicant els criteris de caràcter bàsic establerts en l'apartat 3 de l'article 21 de la llei 22/2013, per a calcular la taxa de reposició establida en el 10 per cent que correspon a les escales amb les funcions a les que es refereix l'apartat f de l'esmentat article 21.2, s'obté una xifra d'un lloc de treball per aquesta oferta. Igualment per aplicació de l'esmentada norma legal es proposa que aquest lloc s'oferte en aquella Escala que es considera prioritària cobrir en aquesta administració, es a dir, en l'escala de tècnics de gestió.  
Juntament amb aquest lloc pel torn lliure es publica una oferta de promoció interna de l'escala tècnica de gestió, que té per objecte contribuir a la consecució d'una major eficàcia en la prestació de la gestió pública. Aquestes places no computen dins del límit de la taxa de reposició d'efectius, en aplicació de l'article 21.3 de la Llei 22/2013.  
Així mateix, la promoció interna s'obrirà, en aplicació de la disposició addicional quarta del Decret 33/1999, de 9 de març del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de la Funció Pública Valenciana, a les persones que ocupen com a titulars els llocs del grup A classificats en la RLT per a dos subgrups de titulació (A1 i A2), o alternativament a les persones que ocupen com a titulars llocs del grup A, però que pertanyen a l'escala de gestió universitària.  
  
2. Persones amb discapacitat  
D'acord amb el previst en (ACGUV 167/2008) acord del Consell de Govern de 30 de setembre de 2008, i en l'article 55 de la Llei 10/2010, de 9 de juliol de la Generalitat, d'Ordenació i Gestió de la Funció Pública Valenciana, es reservarà una quota no inferior al set per cent de les places ofertes per ser cobertes per persones amb discapacitat, sempre que superen els processos selectius i acrediten la seua discapacitat a més de la compatibilitat en el desenvolupament de les seues funcions.  
En les proves selectives s'establiran, per a les persones amb discapacitat amb grau de minusvalidesa igual o superior al 33 per cent que ho sol·liciten, les adaptacions i els ajustos raonables necessaris de temps i mitjans per a la seua realització, d'acord amb el que disposa l'ordre PRE/1822/2006, de 9 de juny, per la qual s'estableixen criteris generals per a l'adaptació de temps addicionals en els processos selectius per a l'accés al treball públic de persones amb discapacitat.  
En el cas que algun dels aspirants amb discapacitat que s'haguera presentat pel contingent de reserva superara els exercicis i no obtinguera plaça en el citat contingent, sent la seua puntuació superior a l'obtinguda per altres aspirants del sistema d'accés general, aquest serà inclòs per el seu ordre de puntuació en el sistema d'accés general.  
Les places reservades per a persones amb discapacitat es convocaran en el torn de promoció interna al no haver-hi possibilitat de convocar-les en el torn lliure.  
  
3. Composició dels tribunals  
La composició dels tribunals i els òrgans de selecció s'atindrà al que estableix l'article 60 de la Llei 7/2007, de 12 d'abril, de l'Estatut Bàsic de l'Empleat Públic.  
La seua estructura s'ha d'ajustar al Reglament de composició i funcionament de tribunals de proves selectives que va ser aprovat pel Consell de Govern de 30 de juliol de 2012 (ACGUV 185/2012).   
En aplicació d'aquest Reglament, es garantirà la composició equilibrada del nombre de dones i homes del tribunals d'aquestes proves selectives.   
  
4. Termini per a les convocatòries previstes en l'oferta  
Seguint el que disposa l'article 70.1 del Estatut Bàsic de l'Empleat Públic (EBEP), el termini màxim per a la convocatòria dels processos selectius previstos en aquesta oferta és de 3 anys, comptadors a partir de la publicació de l'oferta en el DOCV.  
  
  
Oferta d'ocupació pública per a l'any 2014  
  
Llocs de treball per a convocar a torn lliure d'Administració General  
 Escala de tècnics de gestió, grup A, subgrup A1 1  
Llocs de treball per a convocar a promoció interna d'Administració General  
 Escala de tècnics de gestió, grup A, subgrup A1 8